

LATVIJAS REPUBLIKA

**JELGAVAS NOVADA PAŠVALDĪBA**

 UR reģ.Nr. 90009118031, Pasta iela 37, Jelgava, LV-3001, Latvija, tālrunis: 63022238,

 E-pasts: dome@jelgavasnovads.lv; [www.jelgavasnovads.lv](http://www.jelgavasnovads.lv)

Jelgavā

APSTIPRINĀTI

 ar Jelgavas novada domes

\_\_\_\_\_\_\_\_\_\_\_\_\_\_. lēmumu Nr.\_\_\_

 (sēdes protokola Nr.\_\_\_\_\_\_\_\_)

SAISTOŠIE NOTEIKUMI NR.

**Par līdzfinansējumu Jelgavas novada pašvaldības**

**profesionālās ievirzes izglītības iestādēs**

*Izdoti saskaņā ar*

*Izglītības likuma 12. panta 2.1daļu*

**I. Vispārīgie jautājumi**

1. Saistošie noteikumi (turpmāk – Noteikumi) nosaka kārtību, kādā tiek noteikta un iekasēta daļēja maksa kā līdzfinansējums (turpmāk – līdzfinansējums) un piemēroti atvieglojumi līdzfinansējuma maksai Jelgavas novada pašvaldības (turpmāk – pašvaldība) dibinātajās profesionālās ievirzes izglītības iestādēs.
2. Līdzfinansējuma maksu sedz pašvaldības profesionālās ievirzes un interešu izglītības iestāžu audzēkņu (turpmāk – izglītojamais) vecāki vai likumiskie pārstāvji (turpmāk – vecāks), kuru bērni apgūst profesionālās ievirzes izglītības programmas (turpmāk – izglītības programma) šādās pašvaldības profesionālās ievirzes un interešu izglītības iestādēs (turpmāk – Izglītības iestādes):
	1. Jelgavas novada Mūzikas un mākslas skola;
	2. Ozolnieku Mūzikas skola;
	3. Salgales Mūzikas un mākslas skola;
	4. Ozolnieku Sporta skola;
	5. Jelgavas novada Sporta centrs.
3. Līdzfinansējums veido daļu no iestādes finansējuma, un tas izmantojams Izglītības likuma 60. pantā minētajiem finansēšanas avotiem. Līdzfinansējuma naudas atlikums saimnieciskā gada beigās paliek izglītības iestādes rīcībā nākamajam saimnieciskajam gadam un tas nav novirzāms citiem mērķiem.

**II. Līdzfinansējuma maksas apmērs un atvieglojumu saņemšanas  kārtība**

1. Līdzfinansējuma maksas apmērs pašvaldības administratīvajā teritorijā deklarētajiem izglītojamajiem ir noteikts Noteikumu pielikumā Nr.1.
2. Līdzfinansējuma maksas apmērs ārpus pašvaldības administratīvās teritorijas deklarētajiem izglītojamajiem ir noteikts Noteikumu pielikumā Nr. 2.
3. Iestādes direktors pieņem lēmumu par atvieglojumu piemērošanu līdzfinansējumam kārtējā mācību gadā vienai profesionālās ievirzes programmai.
4. No līdzfinansējuma maksas 100 % apmērā attiecīgajā mācību gadā ir atbrīvoti pašvaldības administratīvajā teritorijā deklarētie:
	1. izglītojamie ar invaliditāti;
	2. izglītojamie no ģimenēm, kurām piešķirts trūcīgas vai maznodrošinātas ģimenes statuss;
	3. bāreņi, bez vecāku gādības palikušie bērni, audžuģimenē ievietotie un aizbildnībā esošie bērni;
	4. Ukrainas civiliedzīvotāji, uz kuriem attiecināmi 7.1. – 7.3.punktos nosauktie kritēriji un kuru uzturēšanās vieta atrodas pašvaldības administratīvajā teritorijā.
5. No līdzfinansējuma maksas 50 % apmērā attiecīgajā mācību gadā ir atbrīvoti pašvaldības administratīvajā teritorijā deklarētie:
	1. izglītojamie no daudzbērnu ģimenēm;
	2. izglītojamie, ja Iestādi apmeklē divi vai vairāk bērni no vienas ģimenes;
	3. Ukrainas civiliedzīvotāji, uz kuriem attiecināmi 8.1. – 8.2.punktos noteiktie kritēriji un kuru uzturēšanās vieta atrodas pašvaldības administratīvajā teritorijā.
6. Papildus Noteikumu 7. un 8. punktā noteiktajiem atvieglojumiem ar Iestādes direktora rīkojumu, pamatojoties uz pedagoģiskās padomes lēmumu, var atbrīvot no līdzfinansējuma tos vecākus, kuru bērnam ir augsti sasniegumi attiecīgajā mācību programmā (tikai 9 un 10 balles), kā arī par iegūtām godalgotajām vietām valsts un starptautiska līmeņa konkursos.
7. Papildus 7. un 8. punktā noteiktajiem atvieglojumiem profesionālās ievirzes sporta izglītības programmās ar iestādes direktora rīkojumu no līdzfinansējuma maksas 100 % apmērā attiecīgajā mācību gadā ir atbrīvots izglītojamais, kurš Noteikumu 2.4. un 2.5. punktā norādītajās Izglītības iestādēs apgūst profesionālās ievirzes sporta izglītības programmu  MT-7 (mācību treniņu septītā apmācības gada grupa), SMP-1 (sporta meistarības pilnveidošanas pirmā apmācības gada grupa), SMP-2 (sporta meistarības pilnveidošanas otrā apmācības gada grupa), SMP-3 (sporta meistarības pilnveidošanas trešā apmācības gada grupa) un ASM (augstākās sporta meistarības grupa) grupās, informācija par sacensību rezultātiem publicēta attiecīgā sporta veida federācijas oficiālajā tīmekļvietnē un kurš iepriekšējā mācību gadā:
	1. individuālajos sporta veidos valsts sacensībās ir ieguvis no 1. līdz 6. vietai vai ir izpildījis sporta meistarkandidāta normatīvu;
	2. komandu sporta veidos, sākot no U-15 vecuma grupas, valsts sacensībās ir ieguvis no 1. līdz 6. vietai.
8. Lai saņemtu līdzfinansējuma atvieglojumu Noteikumu 7. un 8. punktā noteiktajos gadījumos, vecāki iesniedz Iestādei iesniegumu un norāda pamatojumu. Iesniegums tiek iesniegts par katru mācību gadu vai arī par laiku, kad iestājas kāds no noteikumu 7. un 8. punktā noteiktajiem gadījumiem.
9. Izglītības iestādes vadītājs izdod rīkojumu par izglītojamo, kuram piemērojami 7. un 8. punktā noteiktie atvieglojumi līdzfinansējuma maksai.
10. Atvieglojumi līdzfinansējuma maksai stājas spēkā ar mēnesi, kurā vecāki ir iesnieguši iesniegumu un attiecīgos faktus apliecinošus dokumentus.
11. Izglītojamais tiek atbrīvots no līdzfinansējuma maksas, ja slimības vai traumas dēļ nav apmeklējis nodarbības pilnu mēnesi vai ilgāk, un ir iesniegta ārsta izziņa par attiecīgo laika periodu.
12. Izglītojamā vecākiem ir pienākums informēt Izglītības iestādi, ja ir mainījušies apstākļi, kas bija par pamatu atvieglojumu līdzfinansējuma maksas saņemšanai. Nepaziņošanas gadījumā vai, ja sniegta nepatiesa informācija atvieglojumu saņemšanai, izdevumi, kas radušies Izglītības iestādei, var tikt piedzīti normatīvajos aktos noteiktajā kārtībā. Izglītības iestādei ir tiesības pārbaudīt datus, kas nepieciešami noteikumu izpildes nodrošināšanai, izmantojot Izglītības iestādes un pašvaldības rīcībā esošo informāciju, pašvaldības un valsts reģistros pieejamo informāciju.

**III. Līdzfinansējuma maksas samaksas noteikumi**

1. Līdzfinansējumu vecāki maksā mācību gada laikā par katru mēnesi.
2. Līgumus ar vecākiem par izglītojamo izglītošanu un līdzfinansējuma apmēru slēdz Iestādes direktors.
3. Līdzfinansējumu vecāki maksā bezskaidras naudas norēķinu veidā, pamatojoties uz pašvaldības grāmatvedības elektroniski izrakstītu rēķinu.
4. Ja vairāk nekā 2 mēnešus nav veikta līdzfinansējuma samaksa, pašvaldības grāmatvedis nosūta izglītojamā vecākiem brīdinājumu, norādot parāda summu. Ja mēneša laikā no brīdinājuma nosūtīšanas dienas parāds netiek samaksāts, Iestāde var lemt par izglītojamā atskaitīšanu no Iestādes.
5. Pārtraucot mācības izglītības iestādē, iemaksātais līdzfinansējums netiek atmaksāts, izņemot gadījumu, kad līdzfinansējums ir samaksāts avansā par nākamo kalendāro mēnesi vai mēnešiem, kā arī gadījumā, ja ir izveidojusies pārmaksa.

**IV. Lēmumu faktiskās rīcības apstrīdēšana un pārsūdzēšana**

1. Iestādes direktora pieņemtos lēmumus vai faktisko rīcību var apstrīdēt Jelgavas novada pašvaldības Administratīvo aktu strīdu komisijā Administratīvā procesa likumā noteiktajā kārtībā.

**V. Noslēguma jautājumi**

1. Šo Noteikumu ievērošanu un līdzfinansējuma samaksas uzraudzību organizē un nodrošina Iestāžu direktori.
2. Noteikumi tiek piemēroti no 2025.gada 1.septembra.
3. Profesionālās ievirzes sporta izglītības programmā mācību treniņu septītā apmācības gada grupā (MT-7) un sporta meistarības pilnveidošanas trešā apmācības gada grupā (SMP-3) noteikumi tiek piemēroti no 2026.gada 1.septembra.
4. Ar šo Noteikumu spēkā stāšanās dienu spēku zaudē Jelgavas novada pašvaldības 2021.gada 10.decembra Noteikumi Nr. 21 “Par līdzfinansējumu Jelgavas novada pašvaldības profesionālās ievirzes izglītības iestādēs” (protokols Nr. 33, 49§).

Domes priekšsēdētājs

Pielikums Nr.1

Jelgavas novada pašvaldības saistošajiem noteikumiem Nr. \_\_
"Par līdzfinansējumu Jelgavas novada pašvaldības
profesionālās ievirzes izglītības iestādēs”

**Līdzfinansējuma maksa Jelgavas novada pašvaldības administratīvajā teritorijā deklarētajiem izglītojamajiem par izglītības ieguvi Jelgavas novada pašvaldības dibinātajās profesionālās ievirzes izglītības iestādēs**

|  |  |  |  |
| --- | --- | --- | --- |
| Nr.p.k. | Izglītības iestāde | Mērvienība | Līdzfinansējuma maksa mēnesī, *euro* |
| 1. | Jelgavas novada Mūzikas un mākslas skola | viena profesionālās ievirzes izglītības programma | 20,00 |
| 2. | Ozolnieku Mūzikas skola | viena profesionālās ievirzes izglītības programma | 20,00 |
| 3. | Salgales Mūzikas un mākslas skola | viena profesionālās ievirzes izglītības programma | 20,00 |
| 4. | Ozolnieku Sporta skola | viena profesionālās ievirzes izglītības programma | 10,00 |
| 5. | Jelgavas novada Sporta centrs | viena profesionālās ievirzes izglītības programma | 10,00 |

Pielikums Nr.2

Jelgavas novada pašvaldības saistošajiem noteikumiem Nr. \_\_
"Par līdzfinansējumu Jelgavas novada pašvaldības
profesionālās ievirzes izglītības iestādēs”

**Līdzfinansējuma maksa ārpus Jelgavas novada pašvaldības administratīvajā teritorijā deklarētajiem izglītojamajiem par izglītības ieguvi Jelgavas novada pašvaldības dibinātajās profesionālās ievirzes izglītības iestādēs**

|  |  |  |  |
| --- | --- | --- | --- |
| Nr.p.k. | Izglītības iestāde | Mērvienība | Līdzfinansējuma maksa mēnesī, *euro* |
| 1. | Jelgavas novada Mūzikas un mākslas skola | viena profesionālās ievirzes izglītības programma | 25,00 |
| 2. | Ozolnieku Mūzikas skola | viena profesionālās ievirzes izglītības programma | 25,00 |
| 3. | Salgales Mūzikas un mākslas skola | viena profesionālās ievirzes izglītības programma | 25,00 |
| 4. | Ozolnieku Sporta skola | viena profesionālās ievirzes izglītības programma | 15,00 |
| 5. | Jelgavas novada Sporta centrs | viena profesionālās ievirzes izglītības programma | 15,00 |